Ühisettepanek: NÕUKOGU MÄÄRUS, millega muudetakse nõukogu määrust (EÜ) nr 314/2004, milles käsitletakse teatavaid piiravaid meetmeid Zimbabwe suhtes /* */





SELETUSKIRI 1. Nõukogu 19. veebruari 2004. aasta määrusega (EÜ) nr 314/2004, milles käsitletakse teatavaid piiravaid meetmeid Zimbabwe suhtes,[1] rakendatakse mitmeid nõukogu 15. veebruari 2011. aasta otsuses 2011/101/ÜVJP (Zimbabwe vastu suunatud piiravate meetmete kohta)[2] sätestatud piiravaid meetmeid, sealhulgas külmutatakse teatavate füüsiliste ja juriidiliste isikute, üksuste ja asutuste rahalised vahendid ja majandusressursid. 2. 19. veebruaril 2015 võttis nõukogu vastu nõukogu otsuse, millega muudetakse otsust 2011/101/ÜVJP eesmärgiga kustutada kõnealuse otsuse I ja II lisast viie surnud isiku nimed. 3. Seda meedet rakendatakse liidu tasandil ja seepärast on selle rakendamiseks vaja täiendavaid liidu meetmeid. 4. 19. veebruaril 2015 eemaldati komisjoni rakendusmäärusega (EL) 2015/275 viis eelnimetatud isikut määruse (EÜ) nr 314/2004 III lisast. 5. Nõukogu määruse (EL) nr 314/2004 IV lisa tuleks seetõttu vastavalt muuta. 2015/0067 (NLE) Ühisettepanek: NÕUKOGU MÄÄRUS, millega muudetakse nõukogu määrust (EÜ) nr 314/2004, milles käsitletakse teatavaid piiravaid meetmeid Zimbabwe suhtes EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artiklit 215, võttes arvesse liidu välisasjade ja julgeolekupoliitika kõrge esindaja ning Euroopa Komisjoni ühisettepanekut ning arvestades järgmist: (1) Nõukogu määrusega (EÜ) nr 314/2004[3] rakendatakse mitmeid nõukogu otsuses 2011/101/ÜVJP[4] sätestatud meetmeid, sealhulgas külmutatakse teatavate füüsiliste ja juriidiliste isikute, üksuste ja asutuste rahalised vahendid ja majandusressursid. (2) Määruse (EÜ) nr 314/2004 IV lisas on esitatud nende isikute ja üksuste loetelu, kelle suhtes on peatatud rahaliste vahendite ja majandusressursside külmutamine nimetatud määruse alusel. (3) 19. veebruaril 2015 võttis nõukogu vastu nõukogu otsuse (ÜVJP) 2015/277,[5] millega muudetakse otsust 2011/101/ÜVJP, kustutades kõnealuse otsuse I ja II lisast viie surnud isiku nimed. (4) Kõnealune meede kuulub Euroopa Liidu toimimise lepingu reguleerimisalasse ja seepärast on selle rakendamiseks vaja liidu tasandi õigusakti, eelkõige tagamaks, et kõikide liikmesriikide majandustegevuses osalejad kohaldaksid seda meedet ühetaoliselt. (5) 19. veebruaril 2015 eemaldati komisjoni rakendusmäärusega (EL) 2015/275[6] viis eelnimetatud surnud isikut määruse (EÜ) nr 314/2004 III lisast. (6) Seepärast tuleks nõukogu määruse (EÜ) nr 314/2004 IV lisa vastavalt muuta, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 314/2004 IV lisa muudetakse vastavalt käesoleva määruse lisale. Artikkel 2 Käesolev määrus jõustub järgmisel päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, Nõukogu nimel eesistuja [1] ELT L 55, 24.2.2004, lk 1. [2] ELT L 42, 16.2.2011, lk 6–23. [3] Nõukogu määrus (EÜ) nr 314/2004, 19. veebruar 2004, milles käsitletakse teatavaid piiravaid meetmeid Zimbabwe suhtes (ELT L 55, 24.2.2004, lk 1). [4] Nõukogu otsus 2011/101/ÜVJP, 15. veebruar 2011, Zimbabwe vastu suunatud piiravate meetmete kohta (ELT L 42, 16.2.2011, lk 6). [5] Nõukogu otsus (ÜVJP) 2015/277, 19. veebruar 2015, millega muudetakse otsust 2011/101/ÜVJP Zimbabwe vastu suunatud piiravate meetmete kohta (ELT L 47, 20.2.2015, lk 20). [6] Komisjoni rakendusmäärus (EL) 2015/275, 19. veebruar 2015, millega muudetakse nõukogu määrust (EÜ) nr 314/2004, milles käsitletakse teatavaid piiravaid meetmeid Zimbabwe suhtes (ELT L 47, 20.2.2015, lk 15). LISA järgmise dokumendi juurde: Ühisettepanek: NÕUKOGU MÄÄRUS, millega muudetakse määrust (EÜ) nr 314/2004, milles käsitletakse teatavaid piiravaid meetmeid Zimbabwe suhtes LISA Määruse (EÜ) nr 314/2004 IV lisast jäetakse pealkirja „I. Isikud” alt välja järgmised füüsilised isikud: I. Isikud || Nimi (ja võimalikud varjunimed) (1) Chindori-Chininga, Edward Takaruza (2) Karakadzai, Mike Tichafa (3) Sakupwanya, Stanley Urayayi (4) Sekeremayi, Lovemore (5) Shamuyarira, Nathan Marwirakuwa